CELEX: 32020R0724
Language: lv
Date: 2020-05-15 00:00:00
Title: Komisijas Īstenošanas regula (ES) 2020/724 (2020. gada 15. maijs) par atsevišķu preču klasifikāciju kombinētajā nomenklatūrā

2.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/9
               
            
         KOMISIJAS ĪSTENOŠANAS REGULA (ES) 2020/724
         (2020. gada 15. maijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.
         
         
            Briselē, 2020. gada 15. maijā
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības
               
               
                  ģenerāldirektorāta ģenerāldirektora vietas izpildītājs
               
               Philip KERMODE
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Izstrādājums ir doba bumba, izgatavota no dzijas, lentes vai tamlīdzīgiem pozīcijas 5404 vai 5405 izstrādājumiem, ar nelielu apaļu atvērumu, kas apmalots ar plāksnīti no mīkstas plastmasas un aiz kā izstrādājumu var piestiprināt, piemēram, elektriskajai gaismekļu virtenei (t. s. lukturīšu virtenei).
                        Izstrādājums ir dažādās krāsās un izmēros, un to importē atsevišķi. To ir paredzēts izmantot par dekorāciju, atsevišķi vai kopā, piemēram, ar lukturīšu virtenēm.
                        (Sk. attēlu) (*1).
                     
                     
                        5609 00 00 
                     
                     
                        Klasifikācija noteikta, ievērojot kombinētās nomenklatūras 1. vispārīgo interpretācijas noteikumu, XI sadaļas 7.f) un 8.a) piezīmi un KN koda 5609 00 00  formulējumu.
                        Izstrādājuma klasificēšana ar KN kodu 9405 99 00  pie elektrisko lampu daļām (abažūriem), kas citur nav minētas un iekļautas, nav iespējama, jo izstrādājums pēc formas vai specifiskajām īpašībām nav identificējams kā daļas, kas paredzētas lietošanai vienīgi vai galvenokārt ar elektriskajām lampām (sk. arī Harmonizētās sistēmas skaidrojumus 94. nodaļai, Daļas). Izstrādājums ir paredzēts lietošanai ar dažādiem gaismekļiem, ar citiem dekoratīviem izstrādājumiem vai tikai novietojams atsevišķi kā iekštelpu dekorācija.
                        Tādēļ atbilstīgi materiālam, no kā sastāv minētais izstrādājums, tas ir klasificējams ar KN kodu 5609 00 00  pie izstrādājumiem no dzijas, lentes vai tamlīdzīgiem pozīcijas 5404 vai 5405 izstrādājumiem, auklas, tauvas, virves vai troses, kas citur nav minētas un iekļautas.
                     
                  
               
            
               (*1)  Attēls pievienots tikai informācijai.